Die Drolpeer boom kan ryp weerstaan en is matig droogtebestand. Dit is 'n bladwisselende boom wat teen 'n middelmatige tempo groei. Dombeya rotundifolia is oortrek met wit blomtrosse vroeg in die lente. Dit is 'n pragtige gesig, maar die blompriode is ongelukkig nie lank nie. Drolpeer het nie 'n aggressiewe wortelstelsel nie. Dit reageer goed op snoei en aard ook goed in 'n houer. Dombeya rotundifolia is 'n gewilde bonsai.